มาซื้อของไปซ่อมบ้าน เลยมีโอกาสได้ฝากท้องกับร้านนี้ซักที ... จำได้ดี ร้านก๋วยเตี๋ยวไก่แม่ศรีเรือน เป็นร้านใหญ่ อยู่บนถนนพัทยากลาง ตอนนี้ขยายกิจการ เข้าห้าง ยิ่งใหญ่มากกว่าเดิม ^^

- บรรยากาศ
ณ วันที่มา ห้างเพิ่งเปิดได้ไม่เกิน 1 เดือน ทุกอย่างใหม่เอี่ยม ร้านนี้เป็นร้านอาหารไทยร้านเดียวในห้าง ร้านค่อนข้างใหญ่ จุคนได้เยอะเลยค่าาาาา ร้านสะอาด พนง. ยิ้มแย้ม เต็มใจบริการ อาหารออกไม่ช้าคะ 

- รสชาติ 

เอกลักษณ์ของร้านนี้คือ ก๋วยเตี๋ยวไก่ฉีกชามเล็ก เสริฟมาพร้อมกับถั่วงอกและก็มะนาวสด ร้านยังคงมาตราฐานไว้เป็นอย่างดี ... ร้านเค้าเป็นแบบนี้ ต้องเข้าใจนะคะ ว่าเค้าขายราคานี้ชามแบบนี้มานานเกิน 30 ปีแล้ว มันเป็นแนวของร้านเค้าคะ ^^

มาเริ่มที่เมนูก๋วยเตี๋ยวไก่นะคะ รสเค็มเล็กๆ หวานน้ำซุป มีรสเผ็ดเปรี้ยวผสมกัน ทานคู่กับถั่วงอก อร่อยดีคะ รับรองชามเดียว อิ่มไม่ได้จริงๆ (เพราะ 2 คีบตะเกียบ ก็หมดถ้วย) ส่วนผัดไทย อันนี้ก็รสชาติครบรสดีคะ แต่ไม่ว้าวเพราะไม่ค่อยเข้มข้นเท่าไหร่ แต่ก็ดีกว่าร้านทั่วๆไป ที่หวานอย่างเดียว ส่วนเมนูที่เหลือ รสชาติโอเค วัตถุดิบสดใหม่ดี 

โดยรวม ร้านนี้ ชื่อนี้เปิดมานาน ระดับมาตราฐานความอร่อยเค้าผ่านแน่นอนคะ ... ถ้าผ่านมาซื้ออุปกรณ์ตกแต่งซ่อมแซมบ้าน ร้านนี้ก็เป็นตัวเลือกที่ดีนะคะ^^ 